
יהודה בן תימא אומר: הוי עז כנמר וקל כנשר, רץ כצבי וגבור כארי, לעשות רצון אביך שבשמים. ''עז כנמר'' פירושו, שלא יתבייש מפני בני אדם, המלעיגים עליו בעבודת השם יתברך. ''קל כנשר'', כנגד ראות העין, לומר: שתהא קל לעצום עינך מראות ברע. כי היא התחלת העבירה; העין רואה והלב חומר, וכלי מעשה גומרין. ''רץ כצבי'' כנגד הרגלים, שרגליך לטוב ירוצו. ''וגבור כארי'' כנגד הלב, כי הגבורה בעבודת הבורא יתברך היא בלב. ואמר: שתחזק לבך בעבודתו ותתגבר על היצר לנצחו, כגבור המתגבר על שונאו לנצחו ולהפילו לארץ.




